CELEX: 62018TN0284
Language: da
Date: 2018-05-03 00:00:00
Title: Sag T-284/18: Sag anlagt den 3. maj 2018 — Arbuzov mod Rådet

201806290751986712018/C 249/462842018TC24920180716DA01DAINFO_JUDICIAL20180503363721Sag T-284/18: Sag anlagt den 3. maj 2018 — Arbuzov mod Rådet
 ---documentbreak--- C2492018DA3610120180503DA0046361372Sag anlagt den 3. maj 2018 — Arbuzov mod Rådet
   (Sag T-284/18)2018/C 249/46Processprog: tjekkisk
      Parter
   
   
      Sagsøger: Sergej Arbuzov (Kiev, Ukraine) (ved advokat M. Mleziva)
   
      Sagsøgt: Rådet for Den Europæiske Union
   
      Sagsøgerens påstande
   
   
            —
         
         
            Rådets afgørelse (FUSP) 2018/333 af 5. marts 2018 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine annulleres, for så vidt som den vedrører Sergej Arbuzov.
         
      
            —
         
         
            Rådet for Den Europæiske Union tilpligtes at bære sine egne omkostninger og betale de af Sergej Arbuzov afholdte omkostninger.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
            1.
         
         
            Første anbringende om en tilsidesættelse af retten til god forvaltning
            Sagsøgeren har til støtte for sit søgsmål bl.a. gjort gældende, at Rådet for Den Europæiske Union ikke udviste behørig omhu og opmærksomhed ved vedtagelsen af afgørelse (FUSP) 2018/333 af 5. marts 2018, idet det inden vedtagelsen af den anfægtede afgørelse undlod at tage stilling til sagsøgerens argumenter og de beviser, som han havde fremlagt til støtte for sin sag, og idet det primært støttede den nævnte afgørelse på et kort sammendrag fra den offentlige anklager i Ukraine og ikke anmodede om yderligere oplysninger om efterforskningernes forløb i Ukraine.
         
      
            2.
         
         
            Andet anbringende om en tilsidesættelse af sagsøgerens ejendomsret
            Sagsøgeren har i denne forbindelse gjort gældende, at de restriktive foranstaltninger over for ham er uforholdsmæssige, går videre end, hvad der er nødvendigt, og udgør en tilsidesættelse af folkeretlige garantier vedrørende beskyttelse af sagsøgerens ejendomsret.